laion/Wikipedia-Exotic huggingface dataset:
Digimon World DS

Digimon World DS (ביפנית: デジモンストーリ) הוא משחק תפקידים ממוחשב עבור קונסולת הנינטנדו DS המבוסס על סדרת האנימה "דיג'ימון". המשחק פותח על ידי האולפן B.B. Studio (אנ') והופץ על ידי חברת Bandai Namco Entertainment (אנ') היפניות. המשחק שוחרר ביפן ב-15 ביוני 2006 ובצפון אמריקה ב-7 בנובמבר 2006. למרות שהגרסה האמריקאית נקראת "Digimon World", המשחק אינו קשור לסדרת המשחקים בעלת אותו השם (אנ'). למשחק יצאו מספר משחקי המשך: Digimon World Dawn and Dusk (אנ'), Digimon Story Lost Evolution (אנ'), Digimon Story: Super Xros Wars Red and Blue (אנ'), Digimon Story: Cyber Sleuth ו-Digimon Story: Cyber Sleuth – Hacker's Memory (אנ'). השחקנים שולטים בדמותו של מאמן דיג'ימונים, כאשר שמו ומגדרו ניתנים לבחירה בתחילת המשחק. עלילת המשחק עוקבת אחר המאמן שיוצא למסע בעולם הדיגיטלי ויכול לפגוש ולאמן דיג'ימונים שונים. השחקנים יכולים לבנות "דיג'י-חווה" על מנת לגדל, לתקשר ולפתח את הדיג'ימונים שברשותם. בעזרת חיבור ה-Wi-Fi המובנה בקונסולה, השחקנים יכולים להחליף ביניהם דיג'ימונים, להילחם ולהחליף משאבים על מנת ליצור דיג'ימונים שונים. מערכת הדירוג במשחק מזכירה את מערכת "התגים" שבמשחקי "פוקימון", השחקן מתחיל בתור מאמן מתחיל, עליו אחראי דיג'ימון בשם אזולנגמון. עם התקדמות העלילה וביצוע משימות שונות, השחקן יכול לעלות בדירוג ובכך לשלוט על דיג'ימונים חזקים יותר ולקבל יותר אפשרויות עבור הדיג'י-חווה שברשותו. כאשר השחקן עולה בדירוג, דיג'ימון חזק אחר אחראי עליו ומחלק לו משימות. במידה והשחקן ינסה לאלף דיג'ימונים חזקים ללא רמת דירוג מתאימה, הם לא יקשיבו לפקודותיו במהלך הקרב. מערכת הקרב במשחק היא מערכת מבוססת תורות, כאשר השחקן יכול לזמן שלושה דיג'ימונים בו-זמנית לשדה הקרב. בדומה למשחקי "פוקימון", לכל דיג'ימון (בין אם של השחקן ובין אם דיג'ימון יריב) יש תור בו הוא יכול לתקוף, להשתמש בסקילים או בחפצים שונים. הדיג'י-חווה במשחק מאפשרת לשחקן לרכוש לעצמו מספר "חוות" וירטואליות ובהן לשים דיג'ימונים על מנת שאלו יתחזקו. השחקן יכול לאמן את הדיג'ימונים בחווה בעזרת מוצרים שונים שמעניקים נקודות ניסיון שונות וכך להשפיע על התפחות הדיג'ימון (לדוגמה, אם לדיג'ימון מסוים יש התפתחות שדורשת נקודות ניסיון שקשורות לאופל, השחקן יכול לרכוש חפץ שמעניק נקודות ניסיון שקשורות לאופל ולשים אותו בחווה). השחקן יכול לתקשר עם הדיג'ימונים בחווה, להעלות את רמת החברות איתם ולקבל מהם משימות צד שונות. בחלק ממשימות הצד, הדמויות הראשיות מסדרת האנימה "דיג'ימון: יחידה דיגיטלית" לוקחות חלק. לכל דיג'ימון יש מעין "עץ התפתחויות" המעניק לשחקן אפשרות לבחור לאיזו צורה הוא רוצה לפתח את הדיג'ימון שלו. בהמשך העלילה, השחקנים מקבלים שבב מיוחד לדיג'יכלי שלהם שמאפשר להם לבצע "תת התפתחות" ובכך להחזיר את הדיג'ימון שלהם לצורתו הקודמת ובכך לנסות התפתחות חדשה מעץ ההתפתחויות. עלילת המשחק מבוססת ברפרוף על העונה החמישית של סדרת הטלוויזיה "דיג'ימון: יחידה דיגיטלית". הדמות הראשית היא נער או נערה שמגיעים לעולם הדיגיטלי דרך אחד המחשבים בבית הספר, שם הם מתחברים עם דיג'ימונים שונים ומביסים ישות מרושעת בשם "Unknown-D". האתר Metacritic העניק למשחק ציון של 71/100 על סמך 55 ביקורות. האתר GameRankings (אנ') העניק למשחק ציון של 72% על סמך 9 ביקורות. אתר האינטרנט הרשמי של Digimon World DS (ביפנית) "Digimon World DS", במסד הנתונים הקולנועיים IMDb (באנגלית) Digimon World DS, Metacritic (באנגלית) Digimon World DS for DS - GameRankings, web.archive.org, ‏2019-12-09
גוש בודפשט

גוש בודפשט (בהונגרית: A budapesti agglomeráció) הוא מטרופולין שנוצרה סביב וממש בסמוך לבודפשט, הכוללת את הבירה ההונגרית והיישובים ששוכנים בצמוד אליה ותלויות זו בזו מבחינת כלכלה, תשתיות, שוק עבודה ושירותים. גוש בודפשט הוא גוש מרכזי אחד, שבתוכו בודפשט לבדה מהווה יותר משני שלישים מאוכלוסיית הגוש, אוכלוסיית העיר השנייה בגודלה, ארד, אינה מגיעה אפילו ל-4% מאוכלוסיית בודפשט, וכאשר בבחינת צפיפות האוכלוסייה, הירידה כמעט קבועה ככל שמתרחקים מהמרכז לקצה הגוש. רשימת 81 היישובים השייכות רשמית לגוש בודפשט כלולה בחוק LXIV משנת 2005, המתעדת את תוכנית התכנון הטריטוריאלית של גוש בודפשט. בשנת 2007, חיו בסך הכל, 2,457,787 איש מתוך 81 היישובים האלה, כרבע מאוכלוסיית הונגריה. מתוכם, 755,290 חיו מחוץ לבירה. לבודפשט יש תפקיד כלכלי, חברתי ודמוגרפי יוצא דופן בהונגריה. לאורך ההיסטוריה, לא היו לכך רק סיבות טבעיות, אלא שהדבר קיבל חיזוק, למשל, על ידי הריכוז המרחבי של הפיתוח התעשייתי הכפוי בשנות החמישים. את גידול האוכלוסייה הכמעט בלתי נשלט ניסו למתן באמצעים אדמיניסטרטיביים שונים, כמו הקמת בודפשט רבתי והגבלת ההתיישבות, אך היעדים הסותרים הובילו בהכרח למחסור בדיור בתוך העיר ולצמיחה לא מאורגנת ובלתי מוסדרת ביישובי הסביבה. גבולות גוש בודפשט נקבעו רשמית לראשונה ב-1971. אז נכללו בטבעת הגוש 43 יישובים, עם סך של כ-340,000 תושבים (למעט בודפשט), מתוכם שני שלישים מתוך 183,000 המפרנסים הפעילים בגוש עבדו בבירה. תהליך הפִּרווּר היה משמעותי כבר בשנות ה-80, כשבעיקר יזמים פרטיים ואנשי רוח שאינם קשורים למקום העבודה, עברו לגוש. בשנות ה-90, עם התפתחות המינוע בקנה מידה גדול, גם השכבות הנמוכות של מעמד הביניים הצטרפו לתהליך. מתחילת שנות ה-90, המעבר לגוש בודפשט והפרוור הביאו לקיפאון של אוכלוסיית בודפשט, ובמקביל להתפתחות המהירה של חלק מיישובי הגוש. השקעות ההון הפרטיות בגוש הפכו חשובות יותר ויותר, שלעיתים היו משולבות עם השקעות גדולות של המדינה (למשל כבישים מהירים, וה"הונגרורינג" מסלול מרוצים למכוניות). גם הרשויות המקומיות שתפסו את מקומן של המועצות המובילות את היישובים בזמן שינוי המשטר מעניקות סיוע רב בפיתוח היישובים האלה. נתוני אוכלוסייה ויישובים על הגוש, למעט בודפשט: מקור: הלשכה המרכזית ההונגרית לסטטיסטיקה אזורי הגושים של הונגריה (בהונגרית) תוכנית תכנון מרחבי של גוש בודפשט – PESTTERV, VÁTI Kht. אנה סלאי – אוכלוסיית ערי גוש בודפשט הולכת וגדלה, בעוד שאוכלוסיית הבירה הולכת ופוחתת מאז 2015 ( נפסבה, 2021.10.07. ) אדריאן צ'רניק-וארגה – לאט לאט, בודפשט והגוש יהפכו לשם נרדף לכל המדינה ( Napi.hu, 2023.03.06. ) גוש בודפשט: אנחנו צועדים בכיוון הלא נכון – Index.hu, 03.04.2018. Társadalmi, gazdasági jellemzők (Budapest), Központi Statisztikai Hivatal, 2007.
יוסף (ספי) זינגר

יוסף (ספי) זינגר (נולד ב־1979) הוא עורך דין כלכלי ישראלי, יושב ראש רשות ניירות ערך. יוסף (ספי) זינגר נולד ב-1979, בן לעו"ד שלום זינגר, שהיה היועץ המשפטי של משרד הפנים בשנות ה-90. למד בישיבת מערבא ולאחר מכן למד רבנות ודיינות בישיבת חברון ובישיבת מיר. למד משפטים בקמפוס החרדי בקריה האקדמית אונו וב-2013 קיבל תואר ראשון. החל את דרכו ב־2010 כמתמחה של המשנה ליועץ המשפטי לממשלה לנושאים כלכליים, עו"ד אבי ליכט ונשאר לעבוד איתו כעורך דין. בשנים 2011 עד 2018 מילא תפקידים שונים במשרד המשפטים, בהם אחראי על תחום המיסים וחדלות פירעון (2013–2018) וממונה תפקידים מיוחדים (2011–2013). במסגרת תפקידו כאחראי על תחום חדלות הפירעון במשרד המשפטים הוביל את כתיבתו של חוק חדלות פירעון ושיקום כלכלי, התשע"ח-2018. כמו כן, היה שותף לחלק מהרפורמות המשקיות שנערכו באותן השנים, ובין היתר, הסדרת תחום האיגוח, הסדרת חלק המדינה במשאבי הטבע של ישראל (ועדת ששינסקי וועדת ששינסקי 2) ומתווה הגז, הסדרת תחום האשראי החוץ-בנקאי והוועדה לבחינת הסדרי החוב בישראל. בשנים 2018 עד 2023 היה שותף במשרד הרצוג, פוקס, נאמן ושות' ושימש אחראי על תחום חדלות פירעון במחלקת חברות וניירות ערך. ב־12 ביוני 2023 החליט שר האוצר בצלאל סמוטריץ' למנותו ליושב ראש רשות ניירות ערך. על מינוי זה נמתחה ביקורת ציבורית רחבה. לאחרונה פורסם כי היועץ המשפטי של משרד האוצר, עו"ד אסי מסינג, מתנגד למינוי ואף כתב חוות דעת שבה פירט על חוסר ההתאמה של זינגר לתפקיד. למרות התנגדותו, אושר מינויו של זינגר על ידי ועדת המינויים. זינגר נשוי ואב לארבעה, מתגורר בירושלים ומקיים אורח חיים חרדי. עידו באום, עורכי הדין שהממשלה לא זזה מטר בלעדיהם, באתר TheMarker‏, 10 בפברואר 2015 בוגר ישיבות 'חברון' ו'מיר' מונה על ידי השר סמוטריץ' לתפקיד היוקרתי, באתר כיכר השבת רועי ויינברגר, ‏שר האוצר החליט: זה האיש שיעמוד בראש רשות ני"ע, באתר גלובס, 12 ביוני 2023 שחר אילן, עו”ד ספי זינגר: "דירקטורים יהיו חשופים לתביעות אישיות", באתר כלכליסט, 18 באוקטובר 2018 סמוטריץ': זה יו״ר הרשות לניירות ערך הבא, באתר "סרוגים", 12 ביוני 2023 ספי (יוסף) זינגר, באתר הרצוג, פוקס, נאמן ושות' גד ליאור, עו"ד יוסף (ספי) זינגר מונה ליו"ר הרשות לניירות ערך, באתר ynet, 12 ביוני 2023 אסא ששון, ועדת גילאור, לטיפולך: האם מינוי יו"ר רשות ני"ע הוא מינוי כישורים או קשרים, באתר TheMarker‏, 13 ביוני 2023 ללא ניסיון ניהולי כביר: סמוטריץ’ ממנה את יוסף זינגר ליו”ר רשות ניירות ערך, באתר sponser, ‏2023-06-12 דון סוסונוב, זינגר, ותר: יו"ר רשות ניירות ערך הוא שומר סף וחובה עליו להיות מקצוען, באתר TheMarker‏, 15 ביוני 2023 נתי טוקר, יועמ"ש האוצר נגד מינוי ספי זינגר לראש רשות ניירות ערך: "חסר כישורים מתאימים", באתר TheMarker‏, 12 ביולי 2023 גד ליאור, יועמ"ש האוצר נגד המינוי של סמוטריץ' ליו"ר רשות ני"ע: "אין כישורים מתאימים", באתר ynet, 12 ביולי 2023 גד ליאור, למרות התנגדות יועמ"ש האוצר: אושר מינוי ספי זינגר ליו"ר הרשות לניירות ערך, באתר ynet, 6 באוגוסט 2023 גולן חזני ועירית אבישר, ספי זינגר מקבל לידיו רשות ני"ע בשפל החמור בתולדותיה, באתר כלכליסט, 13 ביוני 2023 שלמה טייטלבאום, גולן חזני, יו"ר רשות ניירות ערך הבא - עו"ד ספי זינגר, ממשרד הרצוג פוקס נאמן, באתר כלכליסט, 12 ביוני 2023
יהושע ברמן

יהושע ברמן (נולד ב-29 בפברואר 1964) הוא רב אורתודוקסי ופרופסור לתנ"ך באוניברסיטת בר-אילן. הוא חוקר ומרצה בתחומי תולדות האמונה היהודית וביקורת המקרא. ברמן למד בישיבת הר עציון במשך שמונה שנים שם גם הוסמך לרבנות, ב-1987 השלים תואר BA באוניברסיטת פרינסטון ובשנת 2002 השלים דוקטורט באוניברסיטת בר-אילן, בנושא "סיפור הקרב כאנלוגיה נרטיבית בספרות המקראית" בהנחיית הפרופסורים אדוארד גרינשטיין ורימון כשר. בשנים אלו לימד ברמן תנ"ך במדרשת נשמת. ברמן כתב מאמרים רבים לכתב העת "Mosaic" בנושאי דת, פוליטיקה ותרבות יהודית. ברמן פרסם שלושה ספרים בנושא מחשבה יהודית. ספרו 'נבראו שווים' תורגם לאנגלית ויצא לאור בהוצאת אוניברסיטת אוקספורד. פרק זה לוקה בחסר. אנא תרמו לוויקיפדיה והשלימו אותו. יש ספרים נוספים מהם בעברית. Created Equal: How the Bible Broke with Ancient Political Thought, Oxford University Press - יצא בעברית בשם "נבראו שווים" בהוצאת משכל (ידיעות ספרים), 2013. The Temple: Its Symbolism and Meaning Then and Now, (2010) Wipf & Stock Publishers, ISBN 978-1608997763 Narrative Analogy in the Hebrew Bible: Battle Stories and their Equivalent Non-battle Narratives, Brill Inconsistency in the Torah: Ancient Literary Convention and the Limits of Source Criticism, (2017) Oxford University Press Ani Maamin: Biblical Criticism, Historical Truth, and the Thirteen Principles of Faith, 2020, ISBN 978-1592645381 יהושע ברמן, באתר Academia.edu מידע על יהושע ברמן בקטלוג הספרייה הלאומית הספרים של יהושע ברמן, באתר "סימניה" יציאת מצרים: בחינה היסטורית חדשה - סדרת הרצאות, באתר יוטיוב, ערוץ בית אבי חי מתן חסידים, ‏"מאז שהתחלתי להגיע למצרים, חלקים שלמים בתורה קיבלו לפתע חיים", בעיתון מקור ראשון, 11 באפריל 2023, כ' בניסן ה'תשפ"ג ברמן יהושע – בית הספר ללימודי יסוד ביהדות ע"ש הלנה ופאול שולמן Joshua Berman Mosaic Profile נבראו שווים – ברמן יהושע | ידיעות ספרים שאוהבים
עמוק בטל (טנא מלא כוכבים)

"עמוק בטל" (נקרא גם "טנא מלא כוכבים") הוא שיר שכתבה המשוררת לאה גולדברג. הוא פורסם לראשונה בשנת 1947 בעיתון "על המשמר" ונכלל ב"מוקדם ומאוחר", אסופת השירים שערכה גולדברג ויצאה לאור ב-1959. השיר התפרסם בביצועה של מארינה מקסימיליאן ללחן שכתבה. השיר עוסק בהתרגשות הגיבורה, שליבה פועם בציפייה דרוכה לפני הפגישה עם אהובה. הבית הראשון מתאר את כוחות הטבע - שמיים זרועי כוכבים ודשא מכוסה בטל, ובבית השני קרב אליה אהובה, וצעדיו מרעידים את ליבה. טנא מלא כוכבים ריח דשאים דובבים עמוק עמוק בטל פועם לבבי הנה פעמיך קרבים הרעידו ריבוא רביבים עמוק עמוק בטל פועם לבבי השיר זכה במהלך השנים לכמה לחנים וביצועים שונים. הוא הולחן לראשונה בשנת 1977 על ידי המלחין יאיר מילר ובוצע על ידי הזמרת והפזמונאית מיכל טל. גם יאיר רוזנבלום הלחין את השיר והוא הושמע ב-2007 בידי רונית אופיר וליביה חכמון במופע "אביב אחד למעני", בו הושמעו שירי אהבה של לאה גולדברג. לחן של נעמי שמר לשיר הושמע בביצועה של מירי אלוני. מארינה מקסימיליאן בלומין הלחינה ובצעה את השיר, שב-2010 יצא כסינגל. השיר כולל גם בית ברוסית שתרגמה ושרה אמא של בלומין. בלומין סיפרה כי נתקלה בשיר בדפדוף אקראי בספר שירים של גולדברג, והלחינה אותו במהירות כה רבה עד שתחילה חשבה שמדובר בלחן קיים. עמוק בטל, באתר הספרייה הלאומית מוקדם ומאוחר, גולדברג לאה, באתר הקיבוץ המאוחד ספריית הפועלים טנא מלא כוכבים - מיכל טל ,משירי המלחין יאיר מילר, נבדק ב-2023-06-16 לילה, באתר יאיר רוזנבלום טנא מלא כוכבים - מירי אלוני, נבדק ב-2023-06-16 טדי הפקות‏, מארינה מקסימיליאן בלומין - "עמוק בטל", באתר וואלה, 11 בנובמבר 2010 מארינה מקסימיליאן בלומין - עמוק בטל, נבדק ב-2023-06-16 יואב קוטנר, היא באמת מדהימה, באתר ישראל היום, ‏15.03.2012 כשניסיתי לחיות בלי אמונה נפלתי לתהומות נוראיים, באתר ערוץ 7, ‏2020-07-27
אהרן ברגמן

אהרן ברגמן (נולד ב-1958) הוא כותב ועיתונאי ישראלי-אנגלי, המתמחה בנושא הסכסוך הישראלי-ערבי. אהרן ברגמן נולד בישראל בשנת 1958. הוא שירת בצה"ל, ונטל חלק במלחמת לבנון הראשונה (1982), במסגרת שירותו כסמג"ד בחיל התותחנים. לאחר המלחמה פרש מהצבא, והחל ללמוד יחסים בינלאומיים ומדע המדינה באוניברסיטה העברית בירושלים. הוא גם עבד כעוזר פרלמנטרי בכנסת. בעקבות ריאיון שהעניק לעיתון הארץ בשנת 1988, בו טען כי יסרב לשרת בשטחים הכבושים, עזב את ישראל ועבר לאנגליה. שם הצטרף למחלקה ללימודי מלחמה בקינגס קולג' בלונדון, שם השלים את לימודי הדוקטורט בשנת 1994. ברגמן הוא המחבר של מספר ספרים ומאמרים בנושא הסכסוך הישראלי-ערבי ומערכות יחסים במזרח התיכון. מאז שנת 1994, שימש ככותב הספדים על אישים מהעולם היהודי ומישראל בעבור הדיילי טלגרף הלונדוני. הוא מרצה במחלקה ללימודי מלחמה ועובד כעיתונאי, ומתגורר בלונדון עם אשתו דנה, ושלושת ילדיו. ב-2002 חשף אהרן ברגמן בלונדון את זהותו המלאה של סוכן המוסד אשרף מרואן. ב-2019 יצא לאור סרט תיעודי, "המרגל שנפל לאדמה", הסרט מגולל את סיפור חייו ומותו המסתורי של אשרף מרואן, סרט המבוסס על ספרו של ברגמן. ברגמן חיבר מספר ספרים, בנוסף להיותו מפיק-שותף ויועץ בעבור שתי סדרות טלוויזיה. ברגמן חיבר ספרים בשפה האנגלית, שתורגמו למספר שפות, ובהן צרפתית, ערבית והולנדית. Living and Working in Israel Israel's Wars: A History since 1947 Israel and the Arabs: An Eyewitness Account of War and Peace in the Middle East The Fifty Years War: Israel and the Arabs (נכתב יחד עם ג'יהאן אל-טאהרי, מלווה את סדרת הטלוויזיה המופיעה למטה) Israël et les Arabes: la guerre de cinquante ans (צרפתית) Israël en de Arabieren: De vijftigjarige oorlog (הולנדית) اسرائيل والعرب : حرب الخمسين عاما (ערבית) Israel's Wars: 1947-93 A History of Israel Elusive Peace: How the Holy Land Defeated America (מלווה את סדרת הטלוויזיה המופיעה למטה) ברגמן היה מפיק-שותף ויועץ אקדמאי בשתי סדרות טלוויזיה של ה-BBC: Israel and the Arabs: The Fifty Years War Israel and the Arabs: Elusive Peace האתר הרשמי של אהרן ברגמן (באנגלית) Simon Parkin, Who killed the 20th century’s greatest spy? | Simon Parkin, the Guardian, 2015-09-15 (באנגלית)
אן סוויני

אן מארי סוויני (באנגלית: Anne Marie Sweeney; נולדה ב-4 בנובמבר 1957) היא אשת עסקים אמריקאית. היא מכהנת כיום בדירקטוריון של נטפליקס וקבוצת לגו, וכן בחבר הנאמנים של Mayo Clinic ו-J.P. Getty Trust. היא כיהנה בעברה כיושבת ראש משותפת של דיסני וכנשיאת קבוצת הטלוויזיה דיסני–ABC, וכן כנשיאת ערוץ דיסני בין 1994 ל-2014. כמו כן, היא שימשה בעבר כמצביעה באיגוד השופטים בפרס פיבודי. במרץ 2014 הודיעה על עזיבת תפקידיה בחברת וולט דיסני. אן סוויני נולדה בעיירה הדסון שבניו יורק ב-4 בנובמבר 1957. היא קיבלה תואר ראשון מקולג' ניו רושל ותואר שני .Ed.M מאוניברסיטת הרווארד. סוויני עבדה במשך 12 שנים בניקולודיאון/Nick at Nite במספר תפקידי הנהלה, ובתפקידה האחרון כסגנית הנשיא הבכירה בחטיבת התוכניות. במהלך הקריירה שלה בניקולודיאון, היא הייתה שותפה לצמיחה הבינלאומית של המותג, לרבות ההשקה שלו בבריטניה וביצירת השותפות עם חברת השידור סקיי. בין 1993–1996 סוויני הייתה המנכ"לית ויושבת הראש של FX Networks. במהלך ההתמחות שלה, היא הייתה אחראית על ההשקה של שני ערוצי כבלים חדשים, בשם FX ו-FXM, שהיה הראשון שהיה מבוסס סרטים שצולמו באולפן הוליוודי. סוויני עברה לדיסני בפברואר 1996 לתפקיד נשיאת ערוץ דיסני וסגנית נשיא ברשתות דיסני/ABC. בין אוקטובר 2000 לאפריל 2004 סוויני שימשה כנשיאת ABC בכבלים וערוץ דיסני הבינלאומי. היא המשיכה את המדיניות של קודמה בהפצת תכנים, ובתקופתה ערוץ דיסני הכפיל פי חמישה את כמות המנויים שלו, בנוסף ליצירת תוכן משולב המורכב מסדרות מקוריות ומרכש. באפריל 2004 סוויני מונתה ליושבת ראש משותפת של Disney Media Networks, ונשיאת קבוצת דיסני/ABC. בתפקידה זה, היא הייתה אחראית על מאפייני החדשות והבידור ברחבי העולם. בזמן עבודתה בדיסני, באפריל 1998, אן סוויני פיקחה על ההשקה של ערוץ האנימציה שמשדר 24 שעות ביממה, Toon Disney. שנתיים אחר כך, היא הובילה את ההקמה של SOAPnet, ערוץ אופרות סבון שמשדר 24 שעות ביממה וכן את ערוץ דיסני ג'וניור המיועד לילדי הגנים. סוויני פעילה במספר ארגונים בתוך ומחוץ לעולם הטלוויזיה בכבלים, והיא חברת חבר הנאמנים של קבוצת הטלוויזיה A&E, נטפליקס, מוזיאון הטלוויזיה והרדיו וספיישל אולימפיקס. היא חברה לשם כבוד של ארגון Cable Positive. אן סוויני נשואה לפיליפ מילר ויש להם שני ילדים, רוזמרי וכריסטופר, שממוקם על הספקטרום האוטיסטי. היא קתולית. Disney-ABC Television Group Executive Biography באתר חברת וולט דיסני אן סוויני באתר מוזיאון הטלוויזיה והרדיו "Who We Are". Grady College and University of Georgia. נבדק ב-22 בנובמבר 2019. {{cite web}}: (עזרה) Carter, Bill; Brooks Barnes (11 במרץ 2014). "Top Disney TV Official to Step Down". The New York Times. נבדק ב-15 במרץ 2014. {{cite news}}: (עזרה) Lieberman, David (2015-03-30). "Anne Sweeney Becomes A Director At Netflix". Deadline. נבדק ב-2017-08-31. Firestone, Barbara (2007). Autism Heroes: Portraits of Families Meeting the Challenge. Jessica Kingsley Publishers. pp. 60–63. ISBN 978-1-84310-837-5. נבדק ב-29 בנובמבר 2008. {{cite book}}: (עזרה) "Hollywood at Church: Where the A-List Prays". The Hollywood Reporter. 24 בדצמבר 2012. נבדק ב-8 במרץ 2022. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אן סוויני".
יוהאן אליכמן

יוהאן אליכמן (בגרמנית: Johann Elichman;‏ 1600 – 1639) היה מדען ומזרחן גרמני. במסגרת עבודתו כמזרחן, יצר אליכמן רשימה בת 2,000 מילים דומות בפרסית ובגרמנית. רשימה זו הייתה הבסיס להצעתו של מרקוס ואן בוקסהורן מ-1647, שלפיה הגרמנית, הפרסית ושפות אחרות מגיעות ממוצא משותף, שכונה בדיעבד בשם פרוטו-הודו-אירופית. Gerda Hassler, Gesina Volkmann, History of Linguistics 2008, John Benjamins Publishing, 2011, pp. 158-159 ערך זה הוא קצרמר בנושא גרמנים. אתם מוזמנים לתרום לוויקיפדיה ולהרחיב אותו.
הארגון הישראלי לבני משפחה מטפלים

הארגון הישראלי לבני משפחה מטפלים היא עמותה ישראלית שמטרתה לקדם את הזכויות ולספק ליווי ותמיכה לבני משפחה מטפלים. תהליך התמיכה והטיפול באדם קרוב המתמודד עם מחלה, מוגבלות או ירידה תפקודית עקב זקנה מציב בפני בן משפחה מטפל אתגרים רבים ומורכבים, בכל תחומי החיים. העמותה הוקמה בשנת 2014 על ידי רחל לדאני במטרה לקדם זכויות של בני משפחה מטפלים ולספק ליווי ותמיכה. פעילות העמותה כוללת: מתן מענה ותמיכה לבני משפחה מטפלים. העמותה הקימה מערך תמיכה וייעוץ לבני משפחה מטפלים הכולל ליווי טלפוני פרטני, מאגר מידע, ניהול קהילה בפייסבוק, ומערך הדרכה מקצועי למתנדבים. קידום מקומות עבודה ידידותיים לבני משפחה מטפלים. העמותה מפעילה תוכניות הכשרה והדרכה במשרדי הממשלה, יחידות סמך ובתי חולים ממשלתיים. בשנת 2023 העמותה נבחרה להיות הגוף המפעיל של תוכנית מיסודה של משרד הרווחה והביטחון החברתי ואשל ג'וינט, לפיתוח ויישום מענים דרך הרשויות המקומיות לבני משפחה מטפלים באזרחים ותיקים ברחבי הארץ. קידום מדיניות ציבורית להכרה וקידום חקיקה. צוות העמותה נכלל בצוות בין-משרדי, בהובלה של משרד ראש הממשלה, ופועל ישירות מול שרים וחברי כנסת וכן בקרב גופי ביצוע בממשלה ובשלטון המקומי. העלאת מודעות ונראות בקרב הציבור הרחב. העמותה חברה בהנהלת הארגון הבינלאומי International Alliance of Career Organizations. אתר האינטרנט הרשמי של הארגון הישראלי לבני משפחה מטפלים הארגון הישראלי לבני משפחה מטפלים, ברשת החברתית פייסבוק סרטונים בערוץ של הארגון הישראלי לבני משפחה מטפלים, באתר יוטיוב
תנועה תמטית

תנועה תמטית היא כינוי לתנועת עזר שבאה בין שורש המילה לסופה. בפרוטו-הודו-אירופית, תנועות תמטיות תבואנה תמיד בשורשים המצריכים אותן, וקרויים, בהתאמה, "שורשים תמטיים". בשורשים התמטיים תבוא תנועה לפני היחסה, בדרך כלל e* או o*, ואילו לפני שורשים לא-תמטיים לא תבוא תנועה. מקובל להניח כי השורשים הלא-תמטיים קדמו לשורשים התמטיים, ואלה האחרונים נוצרו עקב הקושי להגות אשכול עיצורים במילים מסוימות. מסיבה זאת התווספו בחלק מהמילים תנועות שקדמו ליחסות, וכך נוצרו השורשים התמטיים. לראייה, בשפה החיתית, אחת מן השפות ההודו-אירופיות הקדומות ביותר, השורשים התמטיים כמעט שאינם קיימים. Benjamin W. Fortson IV, Indo-European Language and Culture: An Introduction, 2004, p. 157 ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
מודוס אופטטיבי

בדקדוק, מוֹדוּס אוֹפְּטַטִיבִי (באנגלית: Optative mood) הוא מודוס המתייחס להבעת משאלה. באנגלית, המודוס האופטטיבי יכול להופיע בפעלים הכוללים מודוס מובנה: May you have a long life! (!מי ייתן ותחיה חיים ארוכים) Would that I were younger. (.הלוואי שהייתי צעיר יותר) הצירוף "If only" עשוי להעיד אף הוא על שימוש במודוס אופטטיבי: If only I were rich! (!לו רק הייתי עשיר) I would sing if only I weren't tone deaf. (.הייתי שר לו רק לא הייתי חירש) כך גם באשר לצירוף "Let's": Let's try it. (.הבה ננסה את זה) Let us pray. (.הבה נתפללה) המודוס האופטטיבי מופיע בשפה המשוחזרת פרוטו-הודו-אירופית. כדי ליצור אותו יש לשנות את הפועל הקיים. בפעלים לא-תמטיים, המוספית באה בין השורש לכינוי הגוף והביאה להשמטת התנועה שאחרי כינוי הגוף בצורת היחיד: למשל, h₁ésmi* (הנני) לעומת h₁siéh₂m*. בפעלים תמטיים, המוספית באה בין תנועת העזר לכינוי הגוף וחייבה את שינוי תנועת העזר ל-o* בכל מקרה. בדומה לפעלים הלא-תמטיים, הושמטה אף התנועה שבאה אחרי כינוי הגוף: למשל, bʰéresi* (הוא לוקח) לעומת bʰéroih₂s*. חיווי תילוי Robert S.P. Beekes, Comparative Indo-European Linguistics: An introduction, Second edition, pp. 273-277 Benjamin W. Fortson IV, Indo-European Language and Culture: An Introduction, 2004, pp. 95-96 ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
נשכן

נשכן הוא צעצוע המיועד להקל על תופעות הלוואי של בקיעת שיניים. רוב הנשכנים המודרניים עשויים סיליקון. חומרים נפוצים אחרים הם עץ וגומי. חלק מהנשכנים מלאים בנוזל או בג'ל שניתן להקפיא או לקרר. נשכנים נבדלים ממוצצים בכך שהם מיועדים להניע פעולת לעיסה ולא יניקה. נשכנים מגיעים במגוון צורות. הם עשויים לסייע בהקלה על כאבי בקיעת שיניים ולעזור לשיניים חדשות לחדור לחניכיים, וכן להעסיק את התינוק במידת מה. ערך זה הוא קצרמר בנושא בריאות. אתם מוזמנים לתרום לוויקיפדיה ולהרחיב אותו.
להב החרמש

להב החרמש (באנגלית: Arc of a scythe) היא סדרת ספרי מדע בדיוני לנוער מאת ניל שוסטרמן. הדמויות הראשיות בסדרה הן סיטרה טרנובה ורואן דמיש. הראשון בטרילוגיה, "חרמש", יצא לאור בשנת 2016, והאחרון בסדרה, "הצלצול" יצא בשנת 2019. ספרי הסדרה מתרחשים בעולם מושלם, ללא רעב, ללא מחלות וללא סבל. האנושות גם הצליחה להכניע את המוות. העולם המאוחד והשליו נשלט על ידי בינה מלאכותית מיטיבה וכמעט כל יכולה, אשר שמה לעצמה סייגים ולכן אינה פוגעת באנשים לרעה. על מנת למנוע פיצוץ אוכלוסין נקבע כי גוף מיוחד יהיה אחראי על נטילת חייהם של אנשים, והחברים בו נקראים "חרמשים" (היות שבתרבות הפופולרית החרמש משמש כנשקו של מלאך המוות). הסדרה היא טרילוגיית מתח אפלה אך אופטימית, העוסקת בטבע האדם, החיים והמוות, ובחירה חופשית. הסדרה מתאימה לבני נוער ויש לקרוא אותה על פי הסדר, החל מהספר הראשון, "חרמש". בסוף שנת 2022 יצא ספר ספין אוף הנקרא "Gleanings" שטרם תורגם לעברית. ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
גביע הזהב 2023

גביע הזהב של CONCACAF ‏2023 הוא הטורניר ה-17 של גביע הזהב ("גולד קאפ") והמהדורה ה-27 של אליפות אמריקה הצפונית בכדורגל. הטורניר נערך בארצות הברית וקנדה בין ה־24 ביוני ל־16 ביולי 2023, בניהול CONCACAF, הגוף המנהל של הכדורגל הצפון-אמריקני. המשתתפות בתחרות נבחרו לפי הישגיהן בליגת האומות של CONCACAF 2022/23 ובמוקדמות גביע הזהב. פרס כדור הזהב: פנמה אדאלברטו קרסקייה (אנ') פרס נעל הזהב:ארצות הברית חסוס פריירה פרס כפפת הזהב: מקסיקו גיירמו אוצ'ואה פרס רוח הלחימה: מקסיקו סנטיאגו חימנס (אנ') פרס הקבוצה ההוגנת: ארצות הברית מדיה וקבצים בנושא גביע הזהב 2023 בוויקישיתוף אתר האינטרנט הרשמי של גביע הזהב 2023 (באנגלית) ניקרגואה הייתה העולה המקורית מהבית הזה אולם היא הודחה מהתחרות "Best Player Award: Adalberto Carrasquilla". www.concacaf.com. CONCACAF. 17 ביולי 2023. נבדק ב-17 ביולי 2023. {{cite web}}: (עזרה) "USA's Ferreira earns 2023 Gold Cup Top Scorer Award". www.concacaf.com. CONCACAF. 17 ביולי 2023. נבדק ב-17 ביולי 2023. {{cite web}}: (עזרה) "Mexico FW Santiago Gimenez claims Mark of a Fighter Award". www.concacaf.com. CONCACAF. 17 ביולי 2023. נבדק ב-17 ביולי 2023. {{cite web}}: (עזרה) "United States wins Fair Play Award". www.concacaf.com. CONCACAF. 17 ביולי 2023. נבדק ב-17 ביולי 2023. {{cite web}}: (עזרה)